PATVIRTINTA

Skuodo rajono savivaldybės tarybos

2018 m. balandžio 17 d. sprendimu Nr. T10-91/T9-

**SKUODO MUZIEJAUS DIREKTORIAUS 2017 METŲ VEIKLOS ATASKAITA**

Skuodo muziejus (toliau – Muziejus) – visuomenei tarnaujanti ir jos istorijos raidą atspindinti kultūros įstaiga, kurios svarbiausia veikla yra kaupti, saugoti, eksponuoti bei populiarinti materialines, dvasines kultūros, istorijos vertybes bei gamtos objektus, reprezentuoti kuršių ir vakarų žemaičių kultūrą.

Pagrindinis Muziejaus tikslas – kaupti, tyrinėti, saugoti bei pristatyti visuomenei istorinę, kraštotyrinę, etnografinę medžiagą apie Skuodo kraštą, ruošti edukacines programas moksleivių, suaugusių žmonių grupėms, rengti nuolatines ir laikinas ekspozicijas, organizuoti parodas, istorinius ir kultūrinius renginius, bendrauti su panašaus profilio muziejais Lietuvoje ir užsienyje.

Muziejus savo veiklą organizuoja vadovaudamasis Skuodo muziejaus nuostatais, Muziejų įstatymu, Muziejuose esančių rinkinių apsaugos, apskaitos ir saugojimo instrukcija, Eksponatų pervertinimo tikrąja verte ir eksponatų skaitmeninimo metodika. Yra patvirtinta Muziejaus apskaitos politika, vidaus darbo taisyklės, darbuotojų pareigybių aprašymai, darbuotojams suformuotos užduotys, muziejaus struktūra, darbo saugos ir sveikatos, civilinės saugos instrukcijos, viešųjų pirkimų taisyklės. Muziejaus ilgalaikiai uždaviniai suformuoti 2017–2019 metų strateginiame ir metiniame plane.

Skuodo muziejaus veiklos užtikrinimas vykdomas pagal Skuodo rajono savivaldybės 2015–2017 m. strateginio plano kultūros ir turizmo, sporto, jaunimo ir bendruomenių veiklos aktyvinimo programą, tikslą – skatinti kultūrinę veiklą ir jos sklaidą Skuode, uždavinį – skatinti profesionalaus ir mėgėjų meno sklaidą, didinti kultūros prieinamumą.

1 lentelė. Informacija apie paslaugas ir paslaugų gavėjus

|  |  |  |
| --- | --- | --- |
| Kriterijai[[1]](#footnote-1) | 2017 m. | Komentarai[[2]](#footnote-2) |
| 1 | 2 | 3 |
| Skuodo muziejus |  |  |
| Lankytojų skaičius  | 3226 | Skuodo miesto, rajono žmonės, moksleiviai, svečiai, turistai, taip pat ir užsieniečiai. |
| Surengta muziejaus parodų | 15 | Istorine, etnokultūrine tematika organizuojamostautodailininkų, menininkų darbų, profesionaliojo meno ir kitos parodos. Parodos pristatomos kas mėnesį, dalyvaujant Skuodo meno mokyklos, Pr. Žadeikio gimnazijos, Bartuvos progimnazijos mokytojų ir moksleivių, Skuodo kultūros centro ansambliams. |
| Surengtų renginių skaičius  | 13 |  Organizuotas muziejaus kelio renginys „Dailininko Adomo Galdiko kūryba – istorinės atminties langas į ateitį“. Tradicinis tautodailės renginys „Medis–mano eldija“. Istoriniai, edukaciniai, kultūriniai renginiai. |
| Parengtų ir pateiktų projektų paraiškų skaičius | 3 | Projektų paraiškos teiktos į Lietuvos kultūros tarybą ir Skuodo rajono savivaldybės kultūros plėtros ir bendruomenių aktyvinimo veiklų dalinį finansavimą.  |
| 1 | 2 | 3 |
| Projektų skaičius, kuriems gautas finansavimas | 1 | Gautas finansavimas iš Skuodo rajono savivaldybės kultūros plėtros ir bendruomenių aktyvinimo veiklų dalinį finansavimą. |

Muziejuje saugomi 18249 pagrindinio ir pagalbinio fondo eksponatai, kurie įtraukti į archeologijos, istorijos, etnografijos, architektūros, numizmatikos, tautodailės, gamtos rinkinius. Pagrindinio fondo rinkinius sudaro nuolat saugoti priimti archeologinę, istorinę, meninę, etnografinę, religinę, mokslinę, memorialinę ar kitokią kultūrinę vertę turintys autentiški ir gamtos raidą atspindintys eksponatai. Pagalbinio fondo rinkinius sudaro nuolat saugoti priimti neautentiški, blogos būklės, tačiau muziejaus veiklai reikalingi eksponatai (kopijos, reprodukcijos, maketai, muliažai), kaip papildoma medžiaga ekspozicijoms, parodoms, informacijos pateikimui. 2017 metais suinventorinta 486 eksponatai, naujai įgyti dovanojant Skuodo krašto žmonėms – 486 eksponatai. 1215 eksponatų eksponuota muziejaus ekspozicijose, per metus pasiskolinta kultūros vertybių – 639. 2382 eksponatai pervertinti tikrąja verte, 10 etnografinių eksponatų restauruota. Parodų ir ekspozicijų parengimui deponuojami eksponatai iš kitų Žemaitijos regionų muziejų. Per 2017 m. 53 eksponatai integruoti į Lietuvos integralią muziejų informacinę sistemą (toliau – LIMIS).

Įvyko 8 Rinkinių komplektavimo komisijos posėdžiai. Eksponatai buvo vertinami muziejinių vertybių vertinimo tikrąja verte, svarstyta eksponatų įsigijimo, jų priskirimo fondui ir rinkiniui, konservavimo–restauravimo, rinkinių tikrinimo, eksponatų priėmimo aktų ir kt. klausimai. Eksponatų priėmimo aktus ir Rinkinio komisijos protokolus tvirtina Muziejaus direktorius. Nuolat pildomos pagrindinio ir pagalbinio fondų gaunamų eksponatų, inventorinės eksponatų knygos. Eksponatus inventorina direktorius, vyr. fondų saugotojas, istorikas. Vyr. fondų saugotojas veda sisteminę ir mokslinę kartoteką. Suinventorinti eksponatai sutvarkomi, pagal galimybes atliekamas valymas, pirminis konservavimas, tadaeksponatai patalpinami į fondų saugyklas. Sukaupti eksponatai naudojami ruošiant ekspozicijas, parodas Muziejuje ir kitur.

Muziejuje veikia 5 nuolatinės ekspozicijos: Skuodo miesto formavimosi istorija, kaimiška Žemaitiška troba, Skuodo rajono sportinės veiklos istorija, senieji kaimo amatai ir moterų darbai, tautodailininko Petro Brazausko medžio drožinių „Medis–mano eldija“. Nuolatinės ekspozicijos papildomos restauruotais eksponatais, naujais istoriniais akcentais, informacinio terminalo teikiama informacija ir edukaciniais žaidimais.2017 m. Savivaldybės mero pavaduotoja Daiva Budrienė perdavė eksponuoti kuršės kostiumą su visais aksesuarais ir buitiniais rakandais Skuodo muziejuje istorinėje ekspozicijoje „Apuolė – kuršių žemių centras“. Šis kuršės kostiumas labai pagyvino muziejaus ekspoziciją, sukūrė kuršių kultūrinio regiono atmosferą.

Nuolat ruošiamos laikinos ekspozicijos ir parodos iš Muziejaus fondų, paminint įvairias krašto istorijos datas, apžvelgiant istorijos vystymosi etapus. Parodų salėse ir Muziejaus menėje rengiamos tautodailininkų, menininkų darbų, profesionaliojo meno ir kitos įvairios tematikos parodos.

Muziejus oganizuoja edukacinę veiklą. 2017 m. paruoštos 8 naujos temos, pravesta 31 edukacinis užsiėmimas mokinių ir suaugusių žmonių grupėms.

2 lentelė. Informacija apie darbuotojų skaičių ir jų darbo užmokestį

|  |  |  |  |  |  |
| --- | --- | --- | --- | --- | --- |
| Rodikliai | Etatų skaičius | Pareiginės algos koef. | Priedai, priemokos, proc. | Priskaičiuota suma, Eur –mėn. | Komentarai |
| Darbuotojai pagal pareigybes ir finansavimo šaltinius | 7 |  |  |  |  |
| Savivaldybės biudžeto lėšos | 7 |  |  |  |  |
| Direktorius  | 1 | 7 | - | 913,50 |  |
| Vyr. fondų saugotojas | 1 | 5,56 | - | 725,58 |  |
| Istorikas | 1 | 5,18 | - | 675,99 |  |
| Ūkvedys | 1 | 3,07 | - | 400,63 |  |
| Valytojas | 1 | MMA | - | 380 |  |
| Kūrikai | 2 | MMA | - | 760 |  |
| Pajamos už paslaugas |  |  |  | 1830,00 | Šios pajamos nenaudojamos atlyginimo priedams. |
| už bilietus |  |  |  | 200,00 | Šios pajamos nenaudojamos atlyginimo priedams |
| Kitos lėšos (nurodyti, kokios lėšos) |  |  |  | 1220,00 | Projekto lėšos |
| 2 proc. GPM |  |  |  | 410,00 | Šios pajamos nenaudojamos atlyginimo priedams |
| Labdara |  |  |  |  |  |
| Etatų skaičius,iš viso | 7 | x | x | 5685,70 |  |

3 lentelė. Informacija apie projektinę veiklą

|  |  |  |
| --- | --- | --- |
| Kriterijai  | 2017 m. | Komentarai  |
| Parengta ir pateikta įvairių projektų paraiškų | 3 | Teikti projektai į Lietuvos kultūros tarybą, į SB |
| Įgyvendinta SB lėšomis finansuotų projektų  | 1 |  finansavimas gautas  |
| Įgyvendinta VB ir įvairių fondų lėšomis finansuotų projektų | 2 |  finansavimas negautas  |
| Projektinėje veikloje dalyvavusių asmenų skaičius  | 567 | Moksleiviai, jaunimas, suaugusieji |
| Bendra projektų vertė, Eur | 1220,00 |  |

Įgyvendintas projektas „Senojoje Skuodo dvarvietėje – etnografinė atmintis ir edukacija“. Projekto vykdymo metu buvo įgyvendinamas tikslas – siekti visuomenės gilesnio Skuodo krašto etnokultūros paveldo pažinimo, atskleidžiant praeities ir šiandienos sąsajas, integruojant mokinių, suaugusių žmonių, sutrikusio intelekto jaunimo grupes. Sėkmingai įgyvendinti projekto pradžioje iškelti uždaviniai: visuomenės supažindinimas su senaisiais amatais ir tautodailininkų darbais, su juodosios keramikos gamybos technologija, paruošta edukacinė programa „Juodosios keramikos gamybos ir grožio paslaptys“, pravesti edukaciniai užsiėmimai, surengtos parodos, renginiai, surinkta etnografinė medžiaga, nufotografuoti Muziejaus fondų keramikiniai eksponatai, išleistas leidinys „Keramikos rinkinio eksponatai – edukacinei veiklai“. Paruošta Lietuvos muziejų kultūrinio svetingumo programa moksleiviams. Muziejus siūlo edukacinį užsiėmimą moksleiviams „Juodosios keramikos gamybos ir grožio paslaptys“. Užsiėmimą veda keramikė Renata Jankauskienė. Skiriama mokinių grupei iki 20 asmenų. Trukmė – 1 užsiėmimas, 1 val. Edukacinis užsiėmimas nemokamas.

4 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| Remonto nebuvo | - | - | - |

 2018 metais numatyta Muziejaus pastato rekonstrukcija.

5 lentelė. Informacija apie gautus ir panaudotus asignavimus

|  |  |  |  |  |
| --- | --- | --- | --- | --- |
| Rodikliai  | Patvirtintas planas, tūkst. Eur | Patikslintas planas, tūkst. Eur | Panaudota, tūkst. Eur | Komentarai |
| Iš viso  | Išlaidoms  | iš jų DU | Turtui | Iš viso  | Išlaidoms  | iš jų DU | Turtui | Iš viso  | Išlaidoms  | iš jų DU | Turtui |
| Savivaldybės biudžeto lėšos  | 62,7 | 62,7 | 41,0 | 1,5 | 62,7 | 62,7 | 41,0 | 1,5 | 64,2 | 64,2 | 41,0 | 1,5 | Panaudotos visos lėšos |
| Valstybės biudžeto lėšos  |  |  |  |  |  |  |  |  |  |  |  |  |  |
| Pajamos už suteiktas paslaugas  | 0,2 | 0,2 |  |  | 0,2 | 0,2 |  |  | 0,2 | 0,2 |  |  | Panaudotos lėšos renginių organizavimui |
| Projektinės veiklos lėšos[[3]](#footnote-3) |  |  |  |  |  |  |  |  | 1,2 | 1,2 |  |  | 1,220 tūkst. Eur –SB lėšos |
| Kitos pajamos (2 proc. GPM, gauta labdara ir pan.) | 0,4 | 0,4 |  |  | 0,4 | 0,4 |  |  | 0,4 | 0,4 |  |  | 410,0 Eur. 2 proc. GPM |
| **Iš viso** | **63,3** | **63,3** | **41,0** | **1,5** | **63,3** | **63,3** | **41,0** | **1,5** | **66,0** | **66,0** | **41,0** | **1,5** |  |
| Kreditinis įsiskolinimas 2016-12-31 iš viso, Eur | x | x | x | x | x | x | x | x | - | - | - | - |  |

6 lentelė. Išlaidų detalizavimas, 2017 m.

|  |  |  |
| --- | --- | --- |
| Išlaidų pavadinimas  | Išlaidų suma, Eur | Komentaras  |
| Kitos prekės iš viso, iš jų | 2260,0 |  |
| kanceliarinės prekės  | 140,52 | Muziejaus veiklos organizavimui, raštvedybos ir dokumentacijos tvarkymui |
| ūkinės prekės | 1027,65 | Muziejaus ūkinės veiklos organizavimui |
| spausdintuvų kasetės | 38,00 | spausdintuvams |
| suvenyrai | 435,85 | suvenyrai panaudoti renginių, parodų-konkursų metu |
| gėlės | 272,00 | parodų, renginių pristatymuose |
| maisto prekės | 196,06 | parodų pristatymuose ir edukacinių renginių organizavime |
| fotografijos ant drobės | 150,00 | senojo Skuodo senosios gimnazijos fotografijos perkeltos ant drobės |
| Komunalinės paslaugos iš viso, iš jų | 4000,00 |  |
| elektra | 617,95 | apšvietimas |
| šildymas | 3193,92 | anglys ir malkos vietinei katilinei |
| vanduo | 102,93 | vandentiekis |
| komunalinių atliekų tvarkymas | 85,20 | rinkliava už komunalines atliekas |
| Kitos paslaugos iš viso, iš jų | 805,20 |  |
| priešgaisrinės signalizacijos priežiūra | 53,40 | vietinės ir priešgaisrinės signalizacijos priežiūra |
| internetinės svetainės priežiūra | 69,04 | Muziejaus internetinė svetainė |
| kompiuterių remontas, detalių įdiegimas | 183,00 | sugedus |
| internetinės svetainės atnaujinimas, koregavimas | 47,00 | Muziejaus internetinės svetainės sutvarkymas |
| nario mokestis  | 160,0 | Lietuvos muziejų asociacijos ir savivaldybių muziejų bendrijos nario mokestis už 2017 m. |
| gesintuvų patikra | 14,89 | gesintuvų papildymas |
| informacijos skelbimas internetinėje svetainėje | 72,60 | informacijos skelbimas svetainėje www.lrvalstybe.lt |
| informacijos skelbimas internetinėje svetainėje | 14,48 | informacijos skelbimas svetainėjewww.manreikia.lt |
| informacija kataloge | 50,82 | Muziejaus veiklos reklama kataloge „Lietuvos turizmas“ |
| nuotekų surinkimas | 59,97 | nuotekų surinkimas ir išvežimas iš vietinės kanalizacijos |
| edukacinės pamokos pravedimas | 20,00 | keramikei sumokėta už edukacinio užsiėmimo pravedimą |
| vandentiekio remontas | 60,00 | už hidrodinaminės mašinos atliktus patarnavimus |
| Ilgalaikio materialiojo turto įsigijimas iš viso, iš jų | 2140,00 |  |
| ekspozicinės vitrinos  | 1500,00 | nuolatinei istorinei ekspozicijai |
| Žemaitiškas tautinis kostiumas | 640,0 | ekspozicijoje „Kaimiška troba“ |

7 lentelė. Išvestiniai rodikliai

|  |  |  |
| --- | --- | --- |
| Rodikliai  | 2017 m. | Komentarai  |
| Išlaidos, tenkančios 1 rajono gyventojui[[4]](#footnote-4), iš viso, Eur[[5]](#footnote-5), iš jų |  |  |
| savivaldybės biudžeto lėšos | 3,25 |  |
| valstybės biudžeto lėšos |  |  |
| Vidutinės išlaidos, tenkančios vienam renginiui, Eur, iš jų |  |  |
| Skuodo muziejuje |  | renginiams lėšų neskiriama |
|  |  |  |
| Darbo užmokesčio fondo pokytis, lyginant su 2016 m., proc. | 0,7 | padidėjo MMA |
| Valomas plotas, kv. m 1 valytojui | 514,6 | Valytojas taip pat tvarko 0,528 ha Muziejaus teritoriją, šluoja, grėbia lapus, prižiūri gėlynus |

Muziejus bendradarbiauja su rajono ugdymo įstaigomis, rengiant projektus prisijungia partnerio teisėmis, sudaromos sąlygos Muziejaus ekspozicijose vesti istorijos, dailės, etnokultūros pamokas, edukacinius užsiėmimus. Kasmet vyksta rajono mokinių meninio skaitymo rajoninis konkursas, mokinių dailės olimpiada, istorinės viktorinos.

Muziejus glaudžiai bendradarbiauja su Lietuvos kraštotyros draugijos Skuodo skyriumi, renkama kraštotyros medžiaga, rašomi darbai. Paruoštas projektas „Istorinė atmintis –laikas ir žmonės“ ir gautas finansavimas 960,00 Eur.Iš Muziejaus istorinio fondo atrinktos Skuodo gimnazijos istorinės fotografijos ir ant drobės perkeltosautentiškos senosios Skuodo gimnazijos fotografijos. Muziejaus menėje ir parodų salėje veikė fotografijų parodos „Praeitis atsiveria ateičiai“ ir „Istorinė atmintis – laikas ir žmonės, skirta Skuodo Pranciškaus Žadeikio gimnazijos sukakčiai paminėti. Sukauptas kraštotyros darbų fondas, kuriuo naudojasi Muziejaus lankytojai, studentai, mokytojai, mokiniai ir kiti besidomantys krašto istorija.

Skuodo muziejus teikia pagalbą rajono Tautodailininkų skyriui. Padeda organizuojant tautodailininkų veiklą. 2017 metais Muziejuje surengtos ir pristatytos 6 tautodailininkų kūrybos darbų parodos. Kasmet rengiamos kalėdinės rajono tautodailininkų parodos, velykinės popietės, naujametinės - kalėdinės vakaronės.

Didelis dėmesys skiriamas archyviniams fondams, jų formavimui ir saugojimui, kasmetiniam tvarkymui.

Viena iš svarbiausių Muziejaus veiklų yra darbas su lankytojais. Muziejaus lankytojai supažindinami su Muziejumi, veikiančiomis ekspozicijomis ir parodomis, sukauptais fondais. Muziejuje lankosi Skuodo miesto, rajono žmonės, moksleiviai, svečiai, turistai, taip pat ir užsieniečiai. Muziejaus lankytojai gali susipažinti su Muziejuje sukaupta istorine medžiaga apie Skuodo krašto istoriją, kraštotyrą, etnokultūrą, Skuodo krašto įvykius, žymius žmones, etnines grupes, visuomenines organizacijas, paminklus ir kt. Organizuojamos nemokamos ekskursijos, parodų pristatymai, akcijos, suteikiama įvairi labdara.

Nuolat buvo konsultuojami rajono moksleiviai, mokytojai, universitetų studentai projektinių, kursinių ir diplominių darbų ruošimui. Muziejaus fonduose suteikta metodinė pagalba 56 lankytojams. Per 2017 metus bendras lankytojų skaičius – 3226.

2017 m. išleista 1 brošiūra „Keramikos rinkinio eksponatai – edukacinei veiklai“.

Buvo rengiami ir spausdinami kvietimai, skelbimai į parodas ir renginius. Nuolat keičiamas reklaminis stendas Muziejaus fojė, informuojantis apie Muziejų, jo organizuojamą veiklą, Muziejaus lankymo sąlygas. Muziejaus internetinėje svetainėje, rajono laikraštyje „Mūsų žodis“, muziejų portale teikiami informaciniai skelbimai apie Muziejaus organizuojamus renginius, naujas parodas, ekspozicijas.

**Išvados, pastabos, pasiūlymai**

Daug metų Muziejaus struktūra nesikeičia, Muziejuje patvirtintos 5 pareigybės: direktoriaus, vyr. fondų saugotojo, istoriko, ūkvedžio, valytojo. Sudėtingai vyksta Muziejaus eksponatų pateikimo į Lietuvos integralią muziejų informacinę sistemą procesas ir muziejinių vertybių skaitmeninimo darbai. Skuodo muziejuje reikalinga papildoma pareigybė specialisto, kuris kompetentingai administruotų Muziejuje naudojamą LIMIS, sugebėtų LIMIS sistema aprašyti eksponatus, skaitmeninti juos, susieti sistemoje metaduomenis su skaitmeninėmis kultūros paveldo objektų bylomis.

Muziejus neturi transporto priemonės, susiduriama su problemomis organizuojant ekspedicijas, parodų parvežimą, eksponatų išvežimą restauruoti ir kt.

Vienas iš Muziejaus svarbiausių uždavinių yra eksponatų konservavimas ir restauravimas, tačiau šis darbas atliekamas ne nuolat, nes jam trūksta lėšų.

Muziejaus veikla ir toliau bus orientuota į pagrindinį Muziejaus tikslą – muziejinių rinkinių kaupimą, saugojimą, eksponatų konservavimą ir restauravimą, jų skaitmeninimą, pervertinimą tikrąja verte, tyrimą ir istorinės informacijos pildymą naujais archyviniais duomenimis bei kraštotyrine, etnokultūrine medžiaga. Muziejuje bus vykdoma muziejinė veikla: organizuojamos parodos, nuolatinės ir laikinos ekspozicijos, seminarai, renginiai, konferencijos, rašomi ir vykdomi projektai, organizuojamas lankytojų aptarnavimas, edukacinė ir švietėjiška veikla.

\_\_\_\_\_\_\_\_\_\_\_\_\_\_\_\_\_\_

Aldona Ozolienė, 73 638

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)